Meneer J.H. Visser van Milnerton, Kaapstad, het ons met baie goeie inligting - net soos in die geval van oom Jan Visser - gehelp. Hy het talle navrae gemaak en kon daarin slaag om met van die oud-orkeslede te gesels. Ons is ook baie dank aan hom verskuldig vir die mooi fotos wat hy gestuur het.
Mnr. C.J. Driescher was 'n kraandrywer by die spoorweë en het op Ysterplaat, Kaapstad, gewoon. Hy het as kitaarspeler en sanger opgetree en was ook die bestuurder van die orkes. Hy is al 'n paar jaar gelede oorlede.
Mynie Reyes, die welbekende vioolspeler, was ook lid van hierdie beroemde orkes. Hy word in 'n afsonderlike hoofstuk bespreek.
Tydens 'n boere-orkeskompetisie wat gedurende die veertigerjare deur die SAUK van Kaapstad gereël is, het die Welkom Orkes met die louere weggestap. Volgens koerantknipsels was daar ses orkeste wat deelgeneem het, naamlik: